SK Úradný vestník Európskej únie C 228/8

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 228/08)

Číslo pomoci: XA 180/08

Členský štát: Slovinská republika

Región: Območje občine Idrija

Názov schémy štátnej pomoci alebo názov podniku prijímajúceho individuálnu štátnu pomoc: Program razvoja podeželja v občini Idrija 2008–2013

Právny základ: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Maximálna intenzita pomoci:

1. Investície do poľnohospodárskych podnikov na primárnu výrobu:

— do výšky 40 % oprávnených nákladov a do výšky 50 % v znevýhodnených oblastiach.

Podpora sa udelí na modernizáciu poľnohospodárskych podnikov na primárnu výrobu a na správu pastvín a poľnohospodárskej pôdy.

2. Zachovanie tradičnej krajiny a budov:

— do výšky 100 % súčasných investičných nákladov na zachovanie dedičných hodnôt nevýrobného charakteru,

— do výšky 60 % súčasných nákladov alebo do výšky 75 % v znevýhodnených oblastiach na zachovanie kultúrneho dedičstva výrobných zariadení pod podmienkou, že investície nespôsobia zvýšenie výrobnej kapacity poľnohospodárskeho podniku,

— do výšky 100 % mimoriadnych nákladov, ktoré vznikli používaním tradičných materiálov.

3. Premiestnenie poľnohospodárskych budov vo verejnom záujme:

— do výšky 100 % skutočných nákladov, pokiaľ premiestnenie spočíva iba v demontáži, premiestnení a opätovnom postavení existujúcich zariadení a nezahŕňa modernizáciu zariadení, ani žiadne zvýšenie výrobnej kapacity; pomoc obce dosahuje 40 % skutočných nákladov alebo 50 % v znevýhodnených oblastiach, ak premiestnenie umožní poľnohospodárovi, aby využíval moderné zariadenia alebo zvýšenie výrobnej kapacity.

4. Pomoc na platby poistného:

— výška pomoci obce dopĺňa poistné spolufinancované zo štátneho rozpočtu až do výšky 50 % oprávnených nákladov na poistné na poistenie zasiatych plodín a plodov a na poistenie zvierat v prípade choroby.

5. Pomoc na preparcelovanie pozemkov:

— do výšky 100 % skutočných právnych a správnych nákladov.

6. Pomoc na podporu výroby kvalitných poľnohospodárskych výrobkov:

— do výšky 100 % oprávnených nákladov. Pomoc sa poskytne v podobe dotovaných služieb a nesmie predstavovať priame peňažné platby výrobcom.

7. Udelenie technickej pomoci v poľnohospodárskom sektore:

— do výšky 100 % oprávnených nákladov na vzdelávanie a odbornú prípravu, poradenské služby, organizovanie fór a publikácie a internetové stránky. Pomoc sa poskytne v podobe dotovaných služieb a nesmie predstavovať priame peňažné platby výrobcom

Dátum implementácie: Máj 2008 (pomoc sa udelí až po zverejnení súhrnných informácií na internetovej stránke Európskej komisie)

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Pomoc malým a stredným podnikom

Odkazy na články nariadenia (ES) č. 1857/2006 a oprávnené náklady: Kapitola II pravidiel udeľovania štátnej pomoci na ochranu a rozvoj poľnohospodárskych a vidieckych oblastí v obci Idrija zahŕňa opatrenia predstavujúce štátnu pomoc v súlade s nasledujúcimi článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov,

článok 5: Zachovanie tradičnej krajiny a budov,

článok 6: Premiestnenie poľnohospodárskych budov vo verejnom záujme,

článok 12: Pomoc na platby poistného,

článok 13: Pomoc na preparcelovanie pozemku,

článok 14: Pomoc na podporu výroby kvalitných poľnohospodárskych výrobkov,

článok 15: Udelenie technickej pomoci v poľnohospodárskom sektore

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Internetová stránka: http://www.uradni-list.si/1/content?id=85569

Ďalšie informácie: Pomoc na platbu poistného na poistenie zasiatych plodín a plodov zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica a záplavy.

Pravidlá obce spĺňajú požiadavky nariadenia (ES) č. 1857/2006 týkajúce sa opatrení, ktoré musí prijať obec, ako aj všeobecné platné ustanovenia (postup pred poskytnutím pomoci, kumulácia, transparentnosť a kontrola pomoci)

Marjan RUPNIK

Číslo pomoci: XA 185/08

Členský štát: Spojené kráľovstvo

Región: England

Názov schémy štátnej pomoci alebo názov podniku prijímajúceho individuálnu štátnu pomoc: England Catchment Sensitive Farming Capital Grant Scheme 2008 to 201 (XA 149/08 Revised)

Právny základ: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

1. apríl 2008 – 31. marec 2009 5 miliónov GBP 1. apríl 2009 – 31. marec 2010 5 miliónov GBP 1. apríl 2010 – 31. marec 2011 5 miliónov GBP 1. apríl 2011 – 31. marec 2012 5 miliónov GBP 1. apríl 2012 – 31. marec 2013 5 miliónov GBP 1. apríl 2013 – 31. marec 2014 5 miliónov GBP 1. apríl 2014 – 31. marec 2015 5 miliónov GBP Celkovo 35 miliónov GBP

Maximálna intenzita pomoci: Maximálna intenzita pomoci je 60 % v súlade s článkom 4 ods. 2 písm. e) nariadenia. Maximálna výška pomoci poskytnutej jednému podniku nepresiahne 400 000 EUR v priebehu obdobia ktorýchkoľvek troch fiškálnych rokov v súlade s článkom 4 ods. 9 nariadenia

Dátum implementácie: Schéma sa začne uplatňovať 6. mája 2008

Trvanie schémy štátnej pomoci alebo individuálnej štátnej pomoci: Schéma sa začne uplatňovať 6. mája 2008. Pre všetky nové žiadosti sa uzavrie 28. februára 2015, pričom posledným dátumom platieb bude 31. marec 2015

Účel pomoci: Ochrana životného prostredia. Cieľom programu „England Catchment Sensitive Farming Capital Grant Scheme“ je podporiť včasné dobrovoľné aktivity poľnohospodárov zamerané na riešenie problému difúzneho znečistenia vody poľnohospodárstvom (DWPA) v dôležitých povodiach prostredníctvom poskytnutia pomoci na náklady na položky znižujúce DWPA. Prispeje sa tým k dosiahnutiu domácich a medzinárodných cieľov v oblasti ochrany životného prostredia, najmä rámcovej smernice o vode. Pomoc bude prebiehať v súlade s článkom 4 nariadenia (ES) č. 1857/2006 a oprávnenými nákladmi budú investície do poľnohospodárskych podnikov.

Poznámka: V súčasnosti existuje 40 prioritných povodí. Tieto povodia podliehajú zmenám a v priebehu trvania danej iniciatívy je na základe dodatočných odborných posudkov možné pridávať nové povodia, resp. ich vyraďovať

Príslušné odvetvia: Príjemcovia grantovej schémy budú zapojení len do výroby poľnohospodárskych produktov. Všetky pododvetvia sú oprávnené

Názov a adresa orgánu poskytujúceho pomoc: Štatutárnym orgánom zodpovedným za program je:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Organizáciou prevádzkujúcou schému je:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Internetová stránka: Ďalšie informácie o „England CSF Capital Grant Scheme“ a o ECSFDI a úplné znenie tohto dokumentu možno nájsť na adrese:

http://defrawebd/farm/environment/water/csf/pdf/state-aid-capitalgrantsscheme2008.pdf

Prípadne môžete ísť na hlavnú stránku Spojeného kráľovstva týkajúcu sa vyčlenenej štátnej pomoci na poľnohospodárstvo na adrese:

www.defra.gov.uk/farm/policy/state-aid/setup/exist-exempt.htm

Kliknite na „England Catchment Sensitive Farming Delivery Initiative: Capital Grant Scheme 2008 – 2015“

Ďalšie informácie: Ďalšie a podrobnejšie informácie týkajúce sa oprávnenosti a pravidiel schémy sú dostupné na uvedenej internetovej stránke.

Touto schémou sa nahradí schéma XA 149/08, ktorá sa pre nových žiadateľov uzavrie, keď táto schéma nadobudne účinnosť. Túto schému opätovne oznamujeme preto, aby sme zvýšili maximálnu intenzitu pomoci na 400 000 EUR v súlade s článkom 4 ods. 9 nariadenia, keďže v XA 149/08 sme obmedzili intenzitu pomoci maximálne na 10 000 GBP na príjemcu.

Podpísané a datované v mene Department for Environment, Food and Rural Affairs (príslušný orgán Spojeného kráľovstva)

Číslo pomoci: XA 186/08

Členský štát: Spojené kráľovstvo

Región: Scotland

Názov schémy štátnej pomoci alebo názov podniku prijímajúceho individuálnu štátnu pomoc: The Scottish Farm Business Advice and Skills Service 2008

Právny základ: Board of Agriculture Act 1889 (Section2)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

1. apríl 2008 – 31. marec 2009 1,5 mil. GBP 1. apríl 2009 – 31. marec 2010 1,5 mil. GBP 1. apríl 2010 – 31. marec 2011 2,0 mil. GBP 1. apríl 2011 – 31. marec 2012 2,5 mil. GBP 1. apríl 2012 – 31. marec 2013 2,5 mil. GBP Výdavky spolu 10 mil. GBP

Maximálna intenzita pomoci: Schéma je v súlade s článkom 15 nariadenia (ES) č. 1857/2006 o štátnej pomoci, pretože všetky platby súvisiace s touto schémou vyplatí škótska vláda priamo poskytovateľovi príslušnej služby do maximálnej výšky 100 % nákladov uvedených v odseku 2 tohto článku.

Pomoc sa poskytuje na pokrytie týchto oprávnených nákladov:

ods. 2 písm. a) náklady, ktoré sa týkajú vzdelávania a školenia poľnohospodárov a poľnohospodárskych robotníkov:

časť i) náklady na organizáciu školiacich programov,

ods. 2 písm. c) náklady, ktoré sa týkajú poradenských služieb, poplatkov za služby, ktoré nepredstavujú stálu ani pravidelnú činnosť ani nesúvisia s prevádzkovými nákladmi podniku, ako sú bežné služby daňového poradenstva, pravidelné právne služby alebo propagácia

Dátum implementácie: Schéma sa začne realizovať 7. mája 2008

Trvanie schémy štátnej pomoci alebo individuálnej štátnej pomoci: Schéma sa začne realizovať 7. mája 2008 (v rámci obnovenia upraveného plánu celkového preskúmania poľnohospodárskeho podniku) a potrvá do 31. marca 2013

Účel pomoci: Cieľom plánu celkového preskúmania poľnohospodárskeho podniku, podporovaného schémou akreditácie obchodných poradcov pre poľnohospodárske podniky v Škótsku (FBAASS, Farm Business Adviser Accreditation Scheme for Scotland) zabezpečujúcou, aby príslušné služby mohli poskytovať len akreditovaní poradcovia, je podporovať farmárov a drobných poľnohospodárov, vyrovnávajúcich sa so zásadnými zmenami na trhu a vo svojom odvetví, v podnikateľskom prístupe a prijímaní strategických rozhodnutí o budúcom rozvoji svojich podnikov vedúcich k lepšej finančnej a environmentálnej udržateľnosti.

Toto povedie k:

podpore zlepšovania hospodárskej a environmentálnej výkonnosti odvetvia poľnohospodárstva,

dosiahnutiu udržateľného hospodárskeho rastu, a

podpore využívania a výmeny najlepších postupov a šírení informácií, čo sa odrazí na zlepšení výkonnosti v rámci odvetvia.

Schéma akreditácie obchodných poradcov pre poľnohospodárske podniky v Škótsku

Cieľom tejto schémy bolo stanoviť normy pre poradcov a podporiť ich nepretržitý profesionálny rozvoj. Služby celkového preskúmania poľnohospodárskeho podniku budú môcť poskytovať len akreditovaní poradcovia. Akreditovať sa môžu poradcovia z hociktorého členského štátu a akreditácia je založená na objektívnych normách odbornej spôsobilosti. Túto časť schémy spravuje na základe kontraktu externý subjekt (v súčasnosti Lantra). Pri obnovení zmluvy sa subjekt vyberie podľa trhových zásad nediskriminačným spôsobom. V prípade potreby sa použijú postupy verejného obstarávania, ktoré sú v súlade s právnymi predpismi Spoločenstva, a najmä s precedenčným právom, pričom sa výber zverejní spôsobom dostatočným pre zaistenie voľnej hospodárskej súťaže na trhu služieb a umožňujúcim kontrolu nestrannosti pravidiel pre verejné obstarávanie.

Táto pomoc sa poskytne podľa článku 15 nariadenia (ES) č. 1857/2006 a za oprávnené výdavky sa považujú konzultačné služby.

Je potrebné zdôrazniť, že výrobcom sa nevyplatí žiadna priama platba, čo je v súlade s článkom 15

Príslušné odvetvia: Odvetvie poľnohospodárstva, jednotlivé poľnohospodárske podniky

Názov a adresa orgánu poskytujúceho pomoc:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Kontaktné osoby: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Internetová stránka: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Ďalšie informácie: Schéma akreditácie obchodných poradcov pre poľnohospodárske podniky v Škótsku bola prvý raz potvrdená ako oznámená štátna pomoc pod číslom pomoci N 363/03 zo 4. februára 2004. Predĺženie tejto pomoci bolo povolené do 31. marca 2009 pod číslom pomoci N 439/05 zo 17. októbra 2005. Oznámená schéma N 439/05 sa uzavrie pre nové žiadosti 2. mája 2008 a nahradí ju táto schéma nepodliehajúca oznamovacej povinnosti, ktorá sa otvorí pre nových uchádzačov 7. mája 2008. V tejto schéme sa zvýšia maximálne náklady na poradenstvo/školenie na uchádzača z 1 850 GBP na 2 400 GBP.

Ďalšie a podrobnejšie informácie týkajúce sa oprávnenosti a pravidiel schémy sú dostupné na uvedenej internetovej stránke

Číslo pomoci: XA 187/08

Členský štát: Francúzsko

Regióny: Département des Bouches-du-Rhône

Názov schémy štátnej pomoci: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Právny základ:

— Článok 7 nariadenia (ES) č. 1857/2006

— Articles L 1511-2 à L 1511-5 du Code Général des Collectivités Territoriales

— Nariadenie Rady (ES) č. 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Ročné výdavky plánované v rámci schémy štátnej pomoci: 300 000 EUR ročne

Maximálna intenzita pomoci:

— vidiecka oblasť (1): štát: 12 650 EUR/departmentálna rada: 4 650 EUR,

— mestská a prímestská oblasť (1): štát: 17 300 EUR/departmentálna rada: 5 000 EUR (všeobecné právo) alebo 7 700 EUR (zvýšenie doplnkovej pomoci departmentálnej rady, ak ide o zriadenie podniku mimo rámca rodiny alebo v rámci rodiny pre malú štruktúru, ktorá potrebuje podporu, pokiaľ ide o ekonomickú stránku).

Táto pomoc doplní štátnu pomoc, ktorá teda predstavuje 12 650 EUR vo vidieckej oblasti a 17 300 EUR v mestskej alebo prímestskej oblasti. V každom prípade, žiaden príjemca nebude môcť získať pomoc na zriadenie podniku, ktorá by celkovo prevyšovala maximálnu sumu 55 000 EUR, ktorá je ustanovená v článku 22 nariadenia (ES) č. 1698/2005.

Departmentálna rada sa zaväzuje dodržiavať strop pomoci ustanovený v nariadení o rozvoji vidieka. Len sa rozhodla nevyužiť schému pomoci N 110/07 (Pidil) kvôli systému riadenia

Dátum implementácie: Od dátumu uverejnenia registračného čísla žiadosti o výnimku na webovej stránke generálneho riaditeľstva pre poľnohospodárstvo a rozvoj vidieka Európskej komisie

Trvanie schémy štátnej pomoci: Do 31. 12. 2013

Účel pomoci: Usadenie sa mladých poľnohospodárov zostáva v hospodárskom a územnom kontexte vlastnom v súčasnosti pre Bouches-du-Rhône hlavným cieľom departmentálnej rady.

K ekonomickým problémom, ktoré neposkytujú systematicky skutočnú perspektívu, sa okrem iného pridávajú problémy s nadobúdaním pozemkov, ktorých vysoká cena (v priemere 17 400/ha v roku 2006 podľa SAFER), ktorá mimochodom v tomto departmente stúpla v priemere o 50 % medzi rokmi 2000 a 2007, sa nedá porovnať s výnosnosťou podnikov, čo znevýhodňuje predovšetkým mladých, ktorí chcú založiť svoj podnik, a to hlavne v mestskej a prímestskej oblasti, a ktorí musia čeliť vysokým začiatočným investíciám.

Pomoc navrhovaná departmentálnou radou na doplnenie štátnej dotácie pre mladých poľnohospodárov má za cieľ podporiť projekty mladých poľnohospodárov usadiť sa.

Príjemcovia budú musieť spĺňať podmienky štátnej príslušnosti, veku, profesionálnej kapacity a ekonomickej životaschopnosti, ktoré sa vyžadujú v textoch:

mať francúzsku štátnu príslušnosť, byť občanom členského štátu Európskej únie alebo štátu, ktorý uzatvoril dohodu o reciprocite,

nedosiahnuť vek 40 rokov k dátumu zriadenia podniku,

usadiť sa po prvýkrát ako vedúci podniku,

disponovať plochou, ktorá predstavuje minimálne 0,5 SMI,

zaviazať sa k vstupu do MSA ako poľnohospodár, ktorého je to hlavné alebo vedľajšie zamestnanie (2),

spĺňať požadované podmienky na vzdelanie alebo mať získanú odbornú prax,

vypracovať plán rozvoja podniku na 5 rokov,

vypracovať žiadosť o departmentálnu pomoc

Príslušné odvetvia hospodárstva: Všetky poľnohospodárske podniky v Bouches-du-Rhône (pomoc pre mladých poľnohospodárov)

Názov a adresa orgánu poskytujúceho pomoc:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Internetová stránka: http://www.cg13.fr/amenagements/agriculture/aides.html

Číslo pomoci: XA 188/08

Členský štát: Španielsko

Región: Principado de Asturias

Názov schémy štátnej pomoci alebo názov podniku prijímajúceho individuálnu štátnu pomoc: Laboratorio Interprofesional Lechero y Agroalimentario de Asturias (L.I.L.A.)

Právny základ: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 395 000 EUR vo finančnom roku 2008

Maximálna intenzita pomoci: Až do 70 % nákladov na túto činnosť

Dátum implementácie: Od uverejnenia registračného čísla žiadosti o výnimku na internetových stránkach generálneho riaditeľstva pre poľnohospodárstvo a rozvoj vidieka Európskej komisie

Trvanie schémy štátnej pomoci alebo individuálnej štátnej pomoci: Do decembra 2008

Účel pomoci: Uskutočňovanie kontrolnej úradnej analýzy mlieka v kniežatstve Astúria, ako základného genetického nástroja na vyhodnocovania chovaných zvierat druhov a plemien mliekového typu, ako základného prvku každého zlepšovateľského programu.

Uplatniteľný článok nariadenia (ES) č. 1857/2006 je:

článok 16: Podpora sektoru hospodárskych zvierat. Oprávnené náklady: výdavky spojené s vykonávaním testov na určenie genetickej kvality a úžitkovosti dobytka

Príslušné odvetvia hospodárstva: Šľachtenie mliečneho dobytka

Názov a adresa orgánu poskytujúceho pomoc:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Internetová stránka: Text dohody o spolupráci možno preštudovať na internetovej stránke www.asturias.es s nasledujúcou linkou temáticas/ganadería/ayudas na tejto adrese:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Definícia INSEE: vymedzenie pásem z roku 1999.

(2) Pre poľnohospodárov, ktorí založili podnik ako druhotné zamestnanie, sa pomoc znižuje na 50 % sumy, ktorá sa uvádza v tomto programe.